Fost șef MI6: "Dovezile că SARS-CoV-2 a scăpat dintr-un laborator din Wuhan au fost șterse". Singura modalitate prin care putem afla originea coronavirusului.
Sir Richard Dearlove, fost șef MI6, a spus că analiza biochimică a virusului SARS-CoV-2 poate dovedi că acesta este un virus de laborator. Fostul șef MI6 a declarat într-un podcast că, cel mai probabil, dovezile despre originea coronavirusului au fost șterse. "Republica Populară Chineză este un regim destul de terifiant și face unele lucruri pe care le considerăm inacceptabile", a declarat Sir Richard Dearlove.
Un fost șef MI6 spune că dovezile despre originea coronavirusului au fost distruse, relatează The Telegraph.Sir Richard Dearlove a vorbit în podcastul The Telegraph’s Planet Normal despre cel mai fierbinte subiect al zilelor: originea coronavirusului.Acesta a spus că dovezile care ar arăta că virusul ar fi scăpat din Wuhan au fost distruse. Astfel, ar fi foarte dificil să se demonstreze că Institutul de Virusologie din Wuhan a lucrat la experimente medicale în care virusul ar fi fost făcut mult mai puternic și mult mai periculos.Sir Richard Dearlove, fost șef MI6: "Analiza biochimică întărește ideea că vorbim despre un virus de laborator""Republica Populară Chineză este un regim destul de terifiant și face unele lucruri pe care le considerăm inacceptabile.Nu știm ce s-a întâmplat, dar probabil că o cantitate mare de date a fost distrusă sau făcută pur și simplu să dispară.Ar fi dificil să demonstrăm și să aducem dovezi clare că o himeră, cu câștig de cercetare funcțională, ar fi cauza pandemiei.În acest moment este foarte importantă cercetarea științifică pentru că, deși nu poate dovedi 100% originea virusului, analiza biochimică detaliată întărește ideea că acesta este un virus de laborator, un virusl natural care a fost modificat astfel încât să fie mai puternic", a spus fostul șef MI6.